རབ་བྱུང་བཅུ་གཅིག་པའི་མེ་འབྲུག་ལོར་བྲིས་པའི་
ཆབ་ཤོག་འཕྲིན་ཡིག་ཁག །
༈ མེ་འབྲུག་ཧོཪ་ཟླ་དང་པོར་རིགས་ཀྱི་སྲུང་མ་ཐང་ཆེན་བཤན་པ་ལག་དམར་ལ་སྤྱན་གཟིགས་དབུལ་བར་
འབུམ་ཐང་བསོད་ནམས་དབང་པོ་པཏང་སྐབས་ཀྱི་འཕྲིན་གསོལ་ཀ་འཕྲེང་དཔའ་བོའི་གད་བརྒྱངས། ཀ་མ་ལ་
ཡི་ཟེའུ་འབྲུ་རྒོད་པའི་རྩེར། །ཁ་དོག་རབ་དཀར་རྫུས་སྐྱེས་གཞོན་ནུའི་ཚུལ། །ག་ན་
ཞུགས་ཀྱང་ཕན་བདེ་འབྱུང་བའི་གནས། །ང་རྒྱལ་དྲེགས་ལྡན་ཚོགས་ཀྱི་གཉེན་གཅིག་
636

རྒྱ་བོད་ཧོར་སོག་གི་མཆོག་དམན་བར་པ་རྣམས་ལ་འཕྲིན་ཡིག་སྙན་ངག་ཏུ་འགོད་པ། ༼༡༩༽
བསྔགས། །ཅ་ཅོ་སྙན་པའི་དབྱངས་དང་རོལ་མོ་འཁྲོལ། །ཆ་ཤས་ཡོངས་རྫོགས་དམ་
རྫས་གཏོར་མ་བཤམས། །ཇ་ཆང་གསེར་སྐྱེམས་བཏུང་བ་སྦྲེང་བྱེད་ན། །ཉ་རྒྱས་ཟླ་
འདྲའི་ལྷ་ཁྱོད་དགྱེས་འཛུམ་སྟོན། །ཏ་ཐཱ་ག་ཏའི་བསྟན་པ་བསྲུང་བ་ལ། །ཐ་ཚིག་
ཞལ་བཞེས་འགྱུར་མེད་བཤན་པ་ཆེ། །ད་ལྟ་སྙིགས་མ་ལྔ་བདོའི་དུས་འདི་རུ། །ན་
མ་རེར་ཡང་མཐུ་སྟོབས་ནུས་རྩལ་བསྐྱེད། །པ་ཏྲའི་རི་མོ་དང་མཚུངས་སྣ་ཚོགས་
སེམས། །ཕ་རོལ་རྒོལ་ངན་ཡིད་སྲུབས་སྙིང་ཞུགས་ཏེ། །བ་མོའི་རེག་པས་ལོ་ཏོག་
གཞོམ་པ་ལྟར། །མ་ལུས་ཚར་ཆོད་རྗེས་མེད་རླུང་ལ་སྐུར། །ཙ་ན་ཡིན་ཀྱང་ཕ་མེས་
བརྒྱུད་པའི་ལྷ། །ཚ་གྲང་ཁྱད་དུ་སད་ནས་ལེགས་མཆོད་ཕྱིར། །ཛ་ཞེས་འབོད་ཕྱིར་
དར་ཚོན་གཡབ་བྱེད་ན། །ཝ་ལེར་ཐོགས་མེད་སྤྱོན་ལ་འཕྲིན་ལས་སྒྲུབས། །ཞྭ་ཡི་
ཏོག་ལྟར་སྡེ་བརྒྱད་རྗེ་བོ་ཁྱོད། །ཟ་ཧོར་བརྒྱུད་པའི་དགྲ་ལྷ་མཐུ་རྩལ་ཅན། །འ་འུར་
སྒྲ་ཡིས་སྟོང་གསུམ་འགེང་བཞིན་དུ། །ཡ་མཚན་ལས་བཞི་བསྒྲུབ་པའི་ཆུ་འཕྲུལ་
སྟོན། །རྭ་གདེངས་རྡོ་རྗེ་འབར་བའི་ཕྱག་རྟགས་(༢༤༢ན)རྒྱ། །ལ་ལའི་སྡེ་བརྒྱད་མ་
ཡིན་ཀུན་གྱི་གཙུག །ཤ་རྗེན་རི་མོ་གསལ་པོར་ཤར་མཛད་པའི། །ས་གསུམ་བླ་མ་
པདྨའི་དམ་ཚིག་དགོངས། །ཧ་ཧར་དྲག་པོའི་བཞད་སྒྲ་དགོད་པ་དང་། །ཨ་ལ་ལ་
ཞེས་དགྱེས་ཚུལ་ལྷན་ཅིག་ཏུ། །ཧ་རི་ཙན་དན་དྲི་བཞིན་སྟོན་མཛད་པར། །ཨ་མྲ་
ལྟ་བུའི་མཆོད་སྤྲིན་རྒྱ་མཚོ་སྤེལ།། །།
༈ མེ་འབྲུག་གི་ལོ་བསམ་ཡས་པེ་ཀར་ལྕོག་གི་ཞིག་གསོས་གྲུབ་ནས་གནས་གསར་པར་ཆོས་སྐྱོང་དཔོན་
བློན་ཐོག་མར་ཕེབས་པའི་ཚེ་དགའ་སྟོན་སྤེལ་བར་ཟུཪ་ཁང་པ་དོན་གྲུབ་དབང་རྒྱལ་མངགས་པའི་འཕྲིན་ཡིག་
ལྷ་རྒྱལ་དབྱངས་སྙན། ཨོཎྜི་ཡཱ་ནའི་འདབ་སྟོང་བཞད་པའི་རྩེར། · །ལྟ་བས་མི་ངོམས་
མཚན་དཔེའི་སྒྱུ་འཕྲུལ་གར། །མཚོ་ལས་སྐྱེས་པའི་རྡོ་རྗེ་ཐོད་འཕྲེང་རྩལ། །རང་
བྱུང་སྤྲུལ་པའི་སྐུ་དེས་དགེ་ལེགས་སྩོལ། །ཕྱི་རོལ་གཤིན་རྗེའི་བཤན་ཁར་སྡེ་བརྒྱད་
གནས། །ནང་དུ་དམ་ཅན་འདུ་བའི་ཕོ་བྲང་ཆེ། །གསང་བ་དག་པའི་བདེ་ཆེན་
གཞལ་ཡས་ཁང་། །ཕུན་ཚོགས་བཀོད་པའི་དུས་སྟོན་ཐོག་མ་ལ། །བཀྲས་བཏགས་
637

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ།
གསེར་སྐྱེམས་ཕྱི་ནང་བཟང་གོས་ཇ། །ཟུར་གསལ་གྲངས་ལྡན་ཚོགས་ཀྱི་འཁོར་ལོ་
བཅས། །སྤྲུལ་པའི་བསྟན་སྲུང་རྒྱལ་པོ་ཆེན་པོ་ཁྱོད། །དགྱེས་བསྐྱེད་ཆེད་དུ་འབུལ་
བས་ཐུགས་དམ་སྐོངས། །ཤཱཀྱ་སེང་གེའི་རིང་ལུགས་གྲིབ་བསིལ་དུ། །འཇིག་རྟེན་
གསུམ་གྱི་འགྲོ་ཀུན་ངལ་བསོས་ཤིང༌།
།སྔགས་འཆང་བདག་གིས་བཅོལ་བའི་འཕྲིན་
ལས་རྣམས། །བསྒྲུབ་པའི་གཡར་(༢༤༢བ)དམ་ནམ་ཡང་གཡེལ་མེད་མཛོད། །ལྷ་
སྙན་མཛེས་པར་བྱེད་པའི་དར་དཀར་པོ། །རི་བོང་འཛིན་པའི་དཀྱིལ་འཁོར་རྗེས་
འགྲོ་བར། །ཐུན་མཚམས་མདངས་ལྡན་རྒྱ་ཡིས་ཉེར་བཏབ་སྟེ། །ནམ་མཁའི་ནོར་
བུ་འཁྲིག་ཁྱིམ་ཞུགས་ཚེ་དགེ།
༈ གཏུམ་དྲག་ལས་མཁན་བཤན་པའི་ཚུལ་འཛིན་ཀྱང༌། །ངེས་དོན་གནོད་
སྦྱིན་ཁྱུང་ཆེན་ཀླུ་འབྲུག་འདུལ། །གསང་མཚན་ཀུན་ཁྱབ་རྡོ་རྗེ་དྲག་པོ་རྩལ། །སྒྲིབ་
བྲལ་སྒྲ་འཛིན་དབང་པོ་ཅུང་ཟད་གཏོད། །མཚན་དང་སྐུ་ཡི་རྣམ་འགྱུར་བགྲང་ཡས་
ཀྱང་། །གཅིག་པུ་ཉིད་ལས་གཞན་མིན་པདྨ་འབྱུང༌། །རྡོ་རྗེའི་རི་མོ་གཙུག་བཀོད་
དམ་དགོངས་ལ། །གངས་ཅན་བསྟན་འགྲོའི་བདེ་སྐྱིད་ཡུན་དུ་སྤེལ། །ལྷ་སྲིན་རྦ་
ཀློང་འཁྲུག་པའི་གཞལ་མེད་ཁང༌། །གསར་བསྐྲུན་ཐོག་མར་དགེ་བའི་ལེགས་སྐྱེས་
སུ། །ཁྲ་ཤར་བདོག་པ་བཟའ་བཏུང་འདོད་དགུའི་རྫས། །དམ་སྐོང་ཆེད་དུ་དངོས་
བཤམས་ཡིད་ཀྱིས་སྤྲུལ། །བརྣག་པའི་སེམས་འཆང་དགྲ་བགེགས་སྙིང་གི་ཁྲག །དྲོད་
རླངས་ཡལ་བ་མེད་པར་ཧུབ་ཀྱིས་དྲོངས། །ཆོས་དང་སྲིད་ཀྱི་ལེགས་ཚོགས་མ་ལུས་
པ། །ལྷུན་གྱིས་གྲུབ་པའི་མཐུ་སྟོབས་ནུས་དཔུང་བསྐྱེད། །སྣྲོན་གྱིས་ཉ་བའི་ཡར་ངོའི་
ཚེས་བཟང་པོར། །རིང་པོར་བརྐྱང་པའི་སྙན་ཤལ་དཀར་པོ་ལ། །མི་འགྱུར་རྟགས་
ཀྱི་མཚན་མས་ལེགས་སྤུད་དེ། །དམར་པོ་རི་ཡི་ཕོ་བྲང་རྩེ་ནས་དགེ། །།
༈ མེ་འབྲུག་ཁྲ་འབྲུག་ནས་ཚངས་པ་ཆེན་པོས་ཐུན་རྫས་དགོས་ཚུལ་ལྟར་སྤུན་བདུན་པ་ཕུན་ཚོགས་
དབང་པོ་མངགས་པའི་ཆ་འཕྲིན་ཡིག་ཚངས་དབང་འབོད་(༢༤༣ན)སྒྲ། རྒྱལ་དབང་པདྨ་ཀ་ར་
ཡིས། །མཆོད་བསྟོད་དྲེགས་པའི་དཀྱིལ་འཁོར་ཆེར། །དབང་བསྐུར་ལྷ་ཆེན་སྲོག་གི་
638

རྒྱ་བོད་ཧོར་སོག་གི་མཆོག་དམན་བར་པ་རྣམས་ལ་འཕྲིན་ཡིག་སྙན་ངག་ཏུ་འགོད་པ། ༼༡༩༽
བདག །དཔལ་ལྡན་གིང་གི་རྒྱལ་པོ་ཀྱེ། །མ་གཡེལ་ཐུགས་ཀྱིས་ཉེ་བར་དགོངས། །ལྷ་
གཅིག་སྲོང་བཙན་སྒམ་པོ་དེས། །གངས་ཅན་ས་ཡི་མེ་བཙའ་རུ། །ལེགས་བསྐྲུན་ཁྲ་
འབྲུག་གཙུག་ལག་ཁང་། །བསྲུང་བའི་མཐུ་སྟོབས་རྩལ་ལྡན་ཁྱོད། །གཟི་བྱིན་ཉི་
མ་ལྟར་འབར་བས། །ནག་པོ་བདུད་སྡེའི་མུན་པ་གཅལ། །རྣམ་འདྲེན་བཤད་སྒྲུབ་
ཡིད་ཅན་ཚོགས། །བསྐྱེད་པའི་བ་དན་དཀར་པོ་ཕྱོར། །མ་ད་ན་སོགས་བཏུང་བ་
དང༌། །ཤ་ཟན་བཟའ་དང་བཅའ་བ་བཤམས། །ཕྱི་ནང་གོས་བཟང་གསེར་སྐྱེམས་
ཀྱིས། །མཚོན་པའི་འདོད་ཡོན་མཆོད་པ་སྤེལ། །སཱ་ལའི་སྨན་གྱི་ནགས་ལྗོངས་
འདིར། །གཡུལ་འཁྲུག་མུ་གེ་ནད་རིམས་སོགས། །རྩོད་ལྡན་དུས་ཀྱི་ཉེས་བརྒྱའི་
དྲི། །མཐུ་སྟོབས་མཐོ་རིས་ཆུ་བོས་ཁྲུས། །དུས་ཀྱི་ཆད་པའི་མིང་ཙམ་ཡང་། །མཐར་
བྱས་སིམ་པའི་བདེ་བ་ལ། །ས་འོག་ས་སྟེང་ས་བླ་ཡི། །སྐྱེ་རྒུ་མ་ལུས་སྦྱོར་ཞིག་གུ། །
ཀཏྤུ་ར་ཡི་མདངས་འཛིན་པའི། །དཀར་འཇམ་དར་གྱི་སྙན་ཤལ་བཅས། །ཆོས་སྲུང་
ཆེན་པོའི་འདུན་ས་རུ། །སྣྲོན་ཟླའི་ཡར་ཚེས་ལི་ཁི་ཏཾ།། །།
༈ མེ་འབྲུག་ཧོར་ཟླ་ལྔ་པའི་ལྷ་ཚེས་ལ་གིང་ཆེན་ཚངས་པ་ཆེན་པོར་ཚོགས་མཆོད་སྤྱན་གཟིགས་དང་
བཅས་འཕྲིན་གསལ་ལྷ་རྒྱལ་དབྱངས་སྙན། ཨཽཎྜི་ཡཱ་ནའི་ཆུ་གཏེར་ཀློང་ནས་འདབ་སྟོང་བཞད་
པའི་(༢༤༣བ)ཟེའུ་འབྲུའི་དབུས། །དཔག་ཡས་འོད་འབར་གར་གྱི་དབང་པོའི་སྒྱུ་དྲའི་
ཟེར་འཕྲེང་འཕྲོས་པ་ལས། །མཚན་དཔེ་ཉེར་གསལ་ལང་ཚོའི་མཛེས་སྐུ་ལོ་བརྒྱད་
གཞོན་ནུའི་ཚུལ་འཆང་བ། །བདེ་གཤེགས་ཀུན་འདུས་ཁྲོ་རྔམས་གཟུགས་ཀྱིས་ལྷ་
སྲིན་དྲན་འཁོལ་པདྨ་འབྱུང༌། །མགོན་དེའི་ཕྱག་ཆ་རྡོ་རྗེའི་རི་མོ་གཙུག་ཏུ་བཀོད་
པའི་རྗེས་གསལ་ཞིང༌། །རྩ་བརྒྱད་སྟོང་སྦྱར་བདུད་རྩིའི་ཐིགས་པ་ལྗགས་ཀྱི་དབང་
པོར་མྱངས་པའི་མོད། །ཇི་ལྟར་ཞལ་བཞེས་དམ་ལས་མི་འདའ་རྡོ་བར་བྲིས་པའི་
སྣང་བརྙན་ལྟར། །འགྱུར་མེད་སྲོག་བདག་གིང་ཆེན་ཚངས་པ་གཡས་འཁྱིལ་དུང་
གི་ཐོད་ཅན་ཀྱེ། །མ་ད་ནའི་ཕུང་ཤ་སྣ་བཟའ་བཅའི་ཚོགས་ཀྱི་འཁོར་ལོ་ཕྱུར་བུར་
སྤུངས། །འཇམ་མཉེན་རྣམ་བཀྲའི་ཕྱི་ནང་གན་གོས་གསེར་སྐྱེམས་ཇ་བཟང་གོ་
639

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཛ༽
ཀྱི་མཆོད་པའི་སྤྲིན།
མཚོན་སོགས། །སྔགས་དང་ཕྱག་རྒྱ་ཏིང་འཛིན་གྱིས་བརླབས་ནམ་མཁའ་མཛོད་
།དྲེགས་པའི་སྡེ་དཔོན་འཁོར་བཅས་སྤྱན་སྔ་ཐུགས་དམ་སྐོང་
བའི་ཆེད་དུ་དབུལ། །གཉིས་མེད་བསྲུང་བའི་རིང་ལུགས་སྤྱི་དང་ཁྱད་པར་ཀུན་
མཁྱེན་བཙོང་ཁ་པའི། །བཤད་སྒྲུབ་རྐང་འཐུང་འཕྲེང་བའི་གྲིབ་མར་འཇིག་རྟེན་
གསུམ་གྱི་ཡིད་ཅན་ཚོགས། །བརྒྱད་ཁྲི་བགྲང་བྱའི་འགྲོ་བ་ཇི་བཞིན་སྡུག་བསྔལ་མིང་
ཡང་མི་གྲགས་པར། །རིང་པོའི་ཚེ་དང་འབྱོར་པའི་དབང་ཕྱུག་མིག་གི་འཛུམ་གྱི་
མཆེད་ཟླར་མཛོད། །བྱེ་བྲག་སཱ་ལའི་སྨན་གྱི་ལྗོངས་འདིར་མེས་དབོན་རྣམ་གསུམ་
དགོངས་པ་ལྟར། །དགེ་བཅུའི་(༢༤༤ན)ཁྲིམས་ལས་སིམ་པའི་ཚོར་བས་སྐྱིད་པའི་ཉི་མ་
དགུང་འཆར་ཞིང་། །ཕས་རྒོལ་ཁྱབ་འཇུག་ལོག་བློའི་མངལ་དུ་དྲང་སྲོང་དམོད་པའི་
འབྲས་གྲུབ་པས། །རང་སྲིད་སྡེ་བཅས་གཡར་ངོ་ཆེས་མཐོའི་རྒྱལ་རྔ་བརྡུང་བའི་ལས་
མཛོད་ཅིག · །ཤ་ཁྲག་དྲོད་རླངས་མ་ཡལ་ཟར་རྔམས་ཁྲོ་གཉེར་སྨིན་མཚམས་རི་མོ་
ཅན། །དཔའ་བོའི་ཆས་ལྡན་ཚ་ངར་ཤུགས་ཀྱིས་ཡབ་ཤེར་བདུད་ལྟར་རབ་འཇིགས་
ཀྱང་། །ཞི་ཞིང་ཆེས་དུལ་ལྷ་ཡི་དགེ་བསྙེན་དགྱེས་པའི་འཛུམ་གྱི་ཞལ་སྒོ་ལས། །ལྐོག་
གྱུར་ཆོས་ཀྱི་གནས་ལུགས་གསལ་བའི་ལུང་བསྟན་པི་ཝང་རྒྱུད་ལ་དྲོངས། །དཀར་
ཕྱོགས་ལྷ་རྣམས་རྒྱལ་བའི་བསྭོ་སྒྲ་སྒྲོག་པའི་ཡར་ཚེས་ལ། །ཐོས་འཛིན་མཛེས་བྱེད་
རྒྱན་དུ་ཉེར་འོས་དུ་ཀཱུ་ལ་ཡི་ཁ་ཚར་དང༌། །ཐུགས་དམ་བསྐུལ་བའི་འཕྲིན་ཡིག་རྒྱ་
ཅན་ཕོ་ཉའི་སུག་པས་ལེགས་བཏེག་ནས། །དབུ་རུ་སྟོད་ཕྱོགས་སྡེ་བརྒྱད་འདུ་བའི་
འདུན་ས་ཆེར་སོང་ཛ་ཡནྟུ།། །།
ཆུ་གླང་བཤན་པ་བྱ་ཁྲིད་མིག་གཅིག་པ་གཡའ་རི་གོང་གི་བྲག་ཕུག་ཏུ་བྱོན་ནས་ལོ་གསུམ་ཙམ་
བཞུགས་ཏེ་སྐུ་ཕེབས་མ་བྱུང་བ་མེ་འབྲུག་ཟླ་བ་ལྔ་པར་ཁོག་ཞུགས་གསར་དུ་བྱུང་བའི་ཚེ་ལེགས་སྐྱེས་ཀྱི་སྤྱན་
གཟིགས་འབུལ་བར་སྤྱན་བདུན་པ་ལྷུན་གྲུབ་རྒྱ་མཚོ་བཏང་བའི་འཕྲིན་གསོལ་ལྷ་རྒྱལ་གད་བརྒྱངས། ལྷ་
རྒྱལ་བསྭོ་སྒྲ་ལྡིར་བ་བཀྲ་ཤིས་གླུ། །མགྲིན་པའི་རྒྱུད་ལས་ཉེར་དྲངས་རབ་དཀར་
དར། །བསྟན་སྲུང་སྙན་གྱི་རྒྱན་དུ་ལེགས་སྤྱད་ནས། །འཕྲིན་གསོལ་དོན་ལ་ཡེ་ཤེས་
640

རྒྱ་བོད་ཧོར་སོག་གི་མཆོག་དམན་བར་པ་རྣམས་ལ་འཕྲིན་ཡིག་སྙན་ངག་ཏུ་འགོད་པ། ༼༡༩༽
སྤྱན་གྱིས་གཟིགས། །རྒྱ་གར་པཎ་ཆེན་དུས་(༢༤༤བ)གསུམ་གསལ་ལེར་མཁྱེན། །འཁོར་
འདས་ཡོངས་ཀྱི་སྤྱི་དཔལ་ཐོད་འཕྲེང་རྩལ། །བརྟུལ་ཞུགས་གྲུབ་པའི་བཀའ་
ལས་མི་འདའ་བའི། །བྱ་ཁྲིད་མིག་གཅིག་བཤན་པའི་དམག་དཔོན་གྱི། །རྒྱ་གར་
གཡའ་རི་གོང་གི་བྲག་ཕུག་དང༌། །ཟུང་འབྲེལ་ཙན་དན་འཐུག་པོའི་ནགས་ཚལ་
དུ། །བྱོན་ཀྱང་བོད་ཡུལ་སྲུང་མར་ཞལ་འཆེས་པར། །མི་གཡེལ་ཁོག་ཏུ་བརླམས་
པའི་གཏམ་དེ་སྙན། །ལྐོག་གྱུར་རྗེན་པར་གཟིགས་པའི་འདྲེན་བྱེད་གསལ། །སྟོང་
གསུམ་སྐད་ཅིག་བསྐོར་བའི་རྫུ་འཕྲུལ་ཆེ། །ལེགས་ཉེས་བྱ་ར་བལྟ་ལ་ལྷག་པར་
འགྲུས། །དེ་ཕྱིར་བླང་དོར་ལུང་དུ་སྟོན་པར་རིགས། །གསར་དུ་ཁོག་ཞུགས་ཐོག་
མའི་རྟེན་འབྲེལ་སྒོར། །ཐུགས་དམ་སྐོང་རྫས་ཁྲ་མ་ཟུར་འཐུས་དང་། །བཟའ་བཅའ་
བཏུང་བའི་ཚོགས་ཀྱི་འཁོར་ལོ་རྣམས། །ནམ་མཁའ་མཛོད་དུ་བྱིན་གྱིས་བརླབས་
ནས་འབུལ། །འཇིག་རྟེན་ཁམས་བདེ་ཐུབ་པའི་བསྟན་པ་དར། །རིག་འཛིན་བདག་
གིས་བཅོལ་བའི་དབང་དྲག་དང་། །ཞི་དང་རྒྱས་པའི་འཕྲིན་ལས་མ་ལུས་པ། །འདོད་
པའི་རེ་སྐོང་དཔག་བསམ་ཡོངས་འདུར་མཛོད། །སྤངས་ལྗོངས་མརྒད་མདངས་གྱོན་
སྣྲོན་གྱི་ཟླ། །དཀར་པོའི་ཕྱོགས་ཀྱི་གང་བ་གསུམ་པའི་ཚེས། །ལྷག་པ་ལྷ་མཚམས་
དགའ་མར་རབ་བརྩེ་བའི། །འགྲུབ་སྦྱོར་དུས་སུ་སརྦ་ཛ་ཡནྟུ།། །།
༈ འཕྱོས་བཤན་པ་སྒྲིབ་བཙན་པའི་འཕྲིན་ལན་ལས་ཀུན་བསྒྲུབ་པའི་སྒོ་འབྱེད། ཨཽཎྜི་ཡཱ་ནའི་ནུབ་
བྱང་སིནྡྷུའི་ཀླུང་། །(༢༤༥ན)དྲི་མེད་འདབ་སྟོང་ཀེ་ས་ར་ཡི་རྩེར། །རྒྱལ་ཀུན་འདུས་
པའི་སྒྱུ་འཕྲུལ་རྨད་པོ་ཆེ། །པདྨ་ཐོད་འཕྲེང་རྩལ་གྱིས་ཀིངྐ་ར། །ལྷ་རྫས་དར་དཀར་
རྟེན་དང་བཅས་པའི་འཕྲིན། །བླང་དོར་གསལ་བར་སྟོན་པ་ཨ་དརྱ། །མཚམས་
སྤྲིན་འོད་བརྒྱ་དང་འགྲོགས་ཕོ་ཉ་ཡིས། །མ་ཉམས་སུག་པར་སོན་པ་མཆོག་ཏུ་
སྤྲོ། །དཀོན་པ་སྒྲིབ་བཙན་མཐུ་དང་ནུས་པའི་བདག །གཏེར་གྱི་སྲུང་མ་གནོད་
སྦྱིན་བཤན་པ་ཆེ། །རླུང་གི་ཤུགས་ཅན་རྟ་མཆོག་ལ་ཞོན་ཏེ